จัดกลยุทธ์ลงทุนวันนี้ โบรกฯ แนะ “ซื้อเก็งกำไร” 18 หุ้นเด่นลุ้นวิ่งรับปัจจัยบวก
จัดกลยุทธ์ลงทุนวันนี้ โบรกฯ แนะ "ซื้อเก็งกำไร" 18 หุ้นเด่นลุ้นวิ่งรับปัจจัยบวก นำโดย BANPU, LANNA, AGE, STA, UVAN, IVL, TU, EPG, TMB, BBL, AOT, CENTEL, MINT, SPA, CPALL, ROBINS, CPN และ COL
20 ธ.ค. 2560

บล.กรุงศรี ระบุว่า แม้ภาวะตลาดหุ้นไทยยังคงได้แรงหนุนจากร่างกฎหมายปฏิรูปภาษีสหรัฐซึ่งล่าสุดสภาผู้แทนราษฎรสหรัฐมีมติเห็นชอบ 227 ต่อ 203 เสียง (เหลือในส่วนของวุฒิสภาที่จะลงมติในช่วงเช้าวันนี้ 20 ธ.ค. ก่อนจะต่อให้ประธานาธิบดี โดนัลด์ ทรัมป์ ลงนามรับรองเป็นกฎหมายต่อไป) รวมถึงคาดว่าการประชุมกนง.วันนี้จะคงดอกเบี้ยที่ 1.5% ต่อไป และแรงซื้อกองทุน LTF RMF ช่วงปลายปี
อย่างไรก็ตาม Fund Flow ต่างชาติที่พลิกเป็น Net Sell อีกครั้งราว 2.7 พันล้านบาท ซึ่งเป็นแรงกดดันต่อดัชนี  ดังนั้นประเมินว่า SET จะปรับตัวขึ้นในกรอบจำกัด 1,735 – 1,740 จุดก่อนจะอ่อนตัวลง
สำหรับกลยุทธ์การลงทุนวันนี้ : ซื้อเก็งกำไร ดังนี้
1.BANPU, LANNA, AGE ราคาถ่านหินทรงตัวระดับสูงล่าสุด 100.30 US/Ton
2.STA, UVAN  ครม.เห็นชอบ 7 โครงการแก้ปัญหาราคายางและมาตรการลดสต็อกน้ำมันปาล์มดิบ 2 แสนตัน.
3.IVL, TU, EPG ได้ประโยชน์จากความคืบหน้ากฏหมายปฏิรูปภาษีสหรัฐฯ
4.กลุ่มธนาคาร (TMB, BBL) เศรษฐกิจไทยขยายตัวต่อเนื่องรวมถึงทิศทางดอกเบี้ยขาขึ้น
5.กลุ่มท่องเที่ยวและโรงแรม (AOT, CENTEL, MINT, SPA ) High Season การท่องเที่ยวช่วงปลายปี
6.กลุ่มค้าปลีก (CPALL, ROBINS, CPN, COL) การจับจ่ายใช้สอยเทศกาลคริสมาสต์และปีใหม่